cyanic-selkie/wikianc huggingface dataset:
Ralph Molina
Molina vokste opp i New York City, men like etter at familien hadde flyttet til Florida i 1963, ble han invitert av sin fetter Lou om å komme til Los Angeles og bli med i bandet hvor Lou var vokalist. Andre medlemmer av bandet var blant annet Billy Talbot, Danny Whitten og Benjamin Rocco, og disse dannet Doo-wop-gruppen Danny & the Memories med Lou som vokalist.
Etter at gruppen flyttet til San Francisco, ble gruppen endret til The Psyrcle, som igjen vokste til å inkludere Leon og George Whitsell sammen med Bobby Notkoff. På dette tidspunktet omdøpte de gruppen til The Rockets.
I 1967 møtte gruppen Neil Young, som på dette tidspunktet var medlem av Buffalo Springfield. Under dette møtet bestemte Molina, Whitten og Talbot at de ville slå seg sammen med Young for å skape Crazy Horse.
Molina har vært i gruppen gjennom alle endringene og har spilt på alle de 20 utgivelsene bandet har vært med på, med eller uten Young. Molinas spillestil er kjennetegnet ved sin enkle, stødige rytme.
Sojuz spasenija
Sojuz spasenija (originaltittel: Союз спасения) er en russisk film fra 2019, regissert av Andrej Kravtsjuk.
Handling
I 1808 besøker keiseren av Frankrike, Napoléon Bonaparte, et pensjonat i Paris - hvor han ber om å møte den mest talentfulle studenten der. Dette viser seg å være sønnen til en russisk diplomat som nå bor i Paris, Sergej Muravjov-Apostol. I 1814 deltok det russiske militæret under nederlaget til Napoleon og Frankrike, og hjalp til med å erobre Paris. I 1820 blir soldater og veteraner fra kampene med Napoleon rasende over hyppige straffer og overdrevne militærøvelser. Et opprør mellom Livgarden til Semjonovskijregimentet blir pasifisert av regiment-offiserene Muravjov-Apostol og Bestuzjev-Rjumin.
Men noen av offiserene bruker ett år på å forberede seg på å myrde tsaren, og marsjerer deretter mot St. Petersburg. Imidlertid sender kaptein Majboroda et brev til keiser Aleksander I, og varsler ham om konspirasjonen. Men keiseren lar konspiratørene slippe unna med en advarsel. I 1825 er de unge offiserene utålmodige etter mer likhet og frihet. For dette er de villige til å ofre alt: deres eget velvære, posisjon i samfunnet, og til og med deres egne liv. Cirka 3 000 offiserer og soldater nekter å sverge troskap til den nye keiseren.
Indianapolis Colts i NFL-sesongen 2018
Indianapolis Colts spilte i sin 66. sesong i National Football League (NFL) og 35. i Indianapolis. Det var også lagets første sesong under hovedtrener Frank Reich og andre under general manager Chris Ballard. Til tross for å ha startet sesongen 1–5 klarte Colts å forbedre på fjorårets sesongresultat på 4–12 etter en 38–10 seier over Tennessee Titans, som også inkluderte en seierrekke på fem kamper. I uke 16 sikret Colts sin første vinnende sesong siden 2014 med en 28–27 seier over New York Giants. Uken etter slo de Tennessee Titans, som sikret Colts' første tur til sluttspillet siden 2014 og ble det tredje laget i NFLs historie til å kvalifisere seg til sluttspillet etter å ha startet sesongen 1–5, og første siden Chiefs i 2015.
I wildcardrunden slo Colts Houston Texans 21–7, men tapte 31–13 mot Kansas City Chiefs i divisjonsrunden.
Dette ble lagets siste sesong med quarterback Andrew Luck, som pensjonerte seg etter pågående problemer med skader og en manglende interesse for idretten.
Endringer i trenerstallen
Den 31. desember 2017 skilte Colts lag med hovedtrener Chuck Pagano. Etter to intervjuer ble det rapportert at Colts skulle ansette New England Patriots' offensive coordinator Josh McDaniels for å erstatte Pagano, etter at McDaniels hadde fullført sin kontrakt med Patriots i Super Bowl LII. Colts annonserte på lagets nettsider at de hadde kommet til enighet med McDaniels og planla en pressekonferanse med ham 5. februar 2018. EN dag etter trakk McDaniels seg derimot fra avtalen om å bli Colts' nye hovedtrener. Etter intervjuer med flere kandidater, inkludert Leslie Frazier og Dan Campbell, annonserte Colts 11. februar ansettelsen av Frank Reich, tidligere offensive coordinator for Philadelphia Eagles.
Terminliste
Merk: Divisjonsmotstandere er i fet tekst.
VM i fotball 2002
VM i fotball 2002 ble arrangert i Sør-Korea og Japan fra 31. mai til 30. juni. Det var det 17. verdensmesterskapet siden starten i 1930. For første gang i historien ble VM organisert av to land, og for første gang ble det ikke arrangert i Europa eller Amerika. Turneringen var tilegnet alle verdens barn. ble verdensmestre for femte gang, og for tredje gang i historien vant et land VM på fremmed kontinent.
Turneringsformatet var uendret fra 1998: 32 lag ble delt inn i åtte grupper à fire lag. Åtte gruppevinnere og de åtte gruppetoerne kvalifiserte seg til cupsluttspillet.
Mange av forhåndsfavorittene til mesterskapet ble slått ut tidlig i turneringen. Verken, eller  overlevde den første runden, og  og  ble slått av Sør-Korea. Tre lag kom til kvartfinalen for første gang:, og Sør-Korea. Tyrkia og Sør-Korea gikk helt til semifinalen.
Til slutt var det likevel to store fotballnasjoner som skulle møtes i finalen. Den mestvinnende nasjonen, Brasil, skulle møte nasjonen med nest best VM-resultater, Tyskland. Brasil vant 2-0, og sikret seg sin femte tittel, ny rekord. Finalen i 2002 var utrolig nok første gang Brasil hadde møtt Tyskland i en VM-kamp. Ronaldo ble toppscorer med sine åtte mål.
Deltakere
Følgende 32 land, oppdelt i de forskjellige forbundene, kvalifiserte seg til sluttspillet. Regjerende verdensmester Frankrike og de to vertslandene Sør-Korea og Japan var automatisk kvalifisert og deltok ikke kvalifiseringa.
Stadioner
Sør-Korea og Japan hadde 10 stadioner hver; de fleste av dem var bygget for mesterskapet. Gruppene A-D spilte alle sine kamper i Sør-Korea og gruppene E-H spilte alle kampene i Japan. Ingen kamper ble spilt i Tokyo, noe som er første gangen at kamper ikke har blitt spilt i hovedstaden til vertsnasjonen.
Første runde
Gruppe A, B, C og D spilte i Sør-Korea, mens gruppe E, F, G og H spilte i Japan.
Alle tider er lokale (UTC+9).
Gruppe E
Gruppe E var en spesiell gruppe med tanke på spilletroppene. Saudi-Arabia hadde den eneste troppen i VM som kun bestod av spillere fra den hjemlige liga, mens Kamerun kun hadde med spillere utenfra egen liga, sogar spilte alle for klubber fra utenfor eget kontinent. Irland hadde heller ingen spillere fra hjemlig liga med i troppen - her var samtlige spillere fra klubber i det engelske ligasystemet.
Saudi-Arabia ble eliminert som det verste laget i turneringen, godt hjulpet av deres 8-0-tap for Tyskland. Robbie Keane var en av kun to spillere som scoret mot Tyskland under hele turneringen (den andre var Ronaldo i finalen), som medførte at Irland gikk videre fra gruppespillet sammen med nettopp Tyskland.
Høgskolen i Sør-Trøndelag
Høgskolen i Sør-Trøndelag (HiST) ble etablert 1. august 1994 og hadde i 2015 omkring 8,500 studenter og 800 ansatte.
Høgskolen var en av 24 statlige høgskoler i Norge og var et resultat av at åtte statlige høgskoler i Trondheim ble slått sammen som en del av Høgskolereformen i 1994. De åtte skolene var: Trondheim økonomiske høgskole, Trondheim helsefaghøgskole (bestående av ergoterapihøgskolen og vernepleierhøgskolen), Sosialhøgskolen i Trondheim, Sykepleierhøgskolen i Trondheim, Trondheim lærerhøgskole, Trondheim ingeniørhøgskole og Statens næringsmiddeltekniske høgskole.
Fra første januar 2016 er HiST, Høgskolen i Ålesund, Høgskolen i Gjøvik og Norges teknisk-naturvitenskapelige universitet organisert som ett universitet under navnet Norges teknisk-naturvitenskapelige universitet (NTNU).
Fakulteter
Fra høstsemesteret 2015 ble høgskolen omorganisert, slik at den fikk følgende fire fakulteter: Disse fire fakultetene er videreført i NTNU i 2016.
Tidligere avdelinger
Inntil 1. august 2015 var studier og forskning organisert under seks avdelinger:
HiST tilbyr fag- og profesjonsstudier innen de ulike fagområdene. Disse kan tas i varierende lengde, fra halvårsenheter til bachelorgrader, mastergrader og enkelte doktorgradstudier. I tillegg tilbyr høgskolen en rekke kurs og etter- og videreutdanninger.
Høgskolen tilbyr internasjonalisering av studier, både muligheter for å ta deler av den ordinære utdanningen i utlandet, eller ved å fortsette å ta videre utdanning i utlandet etter endte studier.
Trondheim økonomiske høgskole ble etablert i 1964 og fikk i 1994 navnet «Avdeling for økonomisk administrativ utdanning (AØA)» da HiST ble opprettet. I 2004 tok avdelingen tilbake TØH-navnet. I 2013 fikk avdelingen status som handelshøyskole og fikk navnet Handelshøyskolen i Trondheim.
Campus
Høgskolen er i dag lokalisert på flere steder rundt om i Trondheim:
Det har siden høgskolens opprettelse blitt jobbet for en mulig samling av studiestedene. Høgskolestyret har vedtatt at lærerutdanningen skal flyttes til Kalvskinnet, Handelshøyskolen i Trondheim skal samlokaliseres med Institutt for industriell økonomi og teknologiledelse (IØT) (ved NTNU) i nytt bygg på Hesthagen nært ved Gløshaugen, og det er bevilget penger (revidert statsbudsjett 2013) til nytt teknologibygg på Kalvskinnet.
Gammelirsk
Gammelirsk eller gammelgælisk er det navn som er gitt den eldste form av det irske språket, eller heller de goidelske språk, hvor det finnes omfattende skriftlige tekster. Gammelirsk var i bruk fra 500-tallet og fram til 900-tallet da det gikk over til mellomirsk.
En enda eldre form for irsk er kjent som primitiv irsk. Fragmenter av primitiv irsk, hovedsakelig personlige navn, er kjent fra inskripsjoner på stein skrevet med alfabetet ogham. Disse inskripsjonene dateres fra 300-tallet og fram til 500-tallet. Primitiv irsk er meget beslektet med felleskeltisk språk, forløperen til alle keltiske språk.
Gammelirsk opptrer først i margene av latinske religiøse manuskripter så tidlig som 500-tallet. Et stort antall tidlige irske tekster, dog nedtegnet i manuskripter i den mellomriske perioden (slike som Lebor na hUidre og Leinsterboken) er i alt vesentlig gammelirsk i sitt vesen og karakter.
Samtidig gammelirsk forsking er fortsatt meget påvirket av verkene til en lite antall forskere som var aktiv på slutten av 1800-tallet og tidlig på 1900-tallet, blant dem Rudolf Thurneysen (1857–1940) og Osborn Bergin (1873–1950). Deres bøker er sett på som essensielt for enhver entusiast av gammelirsk selv i dag.
Magne Nylenna
Magne Nylenna (født 12. oktober 1952 i Ålesund) er en norsk lege, professor emeritus i samfunnsmedisin ved Universitetet i Oslo.
Utdanning og arbeid
Han ble cand.med. fra Universitetet i Oslo i 1977, spesialist i samfunnsmedisin i 1987 og dr.med. i Oslo i 1988.
Han begynte sin karriere som distriktslege på Smøla fra 1979 til 1984, og var deretter stipendiat ved Institutt for allmennmedisin, Universitetet i Oslo. Fra 1987 til 2001 var han redaktør for Tidsskrift for Den norske lægeforening og fra 1994 har han også vært hovedredaktør for Kunnskapsforlagets Store Medisinske Leksikon. Han var generalsekretær i Den norske lægeforening fra 2002 til 2003, og fra 2003 til 2005 arbeidet han som prosjektleder i Sosial- og helsedirektoratet.
Han ble professor II i samfunnsmedisin ved NTNU i 2003 og ved Universitetet i Oslo i 2006. Fra 2005 til 2017 har han vært redaktør for Helsebiblioteket og fra 2011 til 2016 også direktør for Nasjonalt kunnskapssenter for helsetjenesten (Fra 2016 er Kunnskapssenteret en del av Folkehelseinstituttet). I 2010–2011 var han fagdirektør i Helse- og omsorgsdepartemente t og arbeidet med Nasjonal helse- og omsorgsplan.
Kholop
Kholop (originaltittel: Холоп) er en russisk film fra 2019, regissert av Klim Sjipenko.
Handlingsreferat
Grisja er sønn av en oligark ved navn Pavel (spilt av Aleksandr Samojlenko) og er en bortskjemt tenåring, som tilbringer nesten hele tiden på nattklubber, har tilfeldig sex med kvinner - og kan gjøre hva han vil uten konsekvenser. Men en dag havner Grisja i en ulykke med politiet. Men faren hans innser at Grisja kommer til å bli mer og mer hensynsløs og farlig, i troen på at faren hans kommer til å redde ham fra enhver straff. Pavel begynner å lete etter metoder å forandre sønnen sin, til det bedre. TV-produsent Anastasija (spilt av Marija Mironova) en venn av Pavel, inviterer ham til å kontakte Lev Arnoldovitsj - en eksentrisk psykolog, hvis uvanlige metoder kan virke grusomme og sjokkerende, men nesten alltid gir et veldig bra resultat.
Snart havner Grisja i en ulykke, arrangert av faren sin, hvor han mister bevisstheten. Når han våkner, befinner han seg i en forlatt landsby, som ligger på en grunneiers eiendom i det russiske imperiet sommeren 1860 - seks måneder før livegenskapet ble avskaffet. Til å begynne med tror Grisja at dette er en slags narrestrek. Men den omliggende virkeligheten fremstår veldig ekte, og menneskene han møter virker overbevisende. Grisja begynner snart å tro at han virkelig er en livegen, men ute av stand til å utføre pliktene sine - fordi han er alt for redd for hester. Grisja forsøker å stikke av uten hell, og han blir dratt bort for å bli hengt.
Men han blir snart reddet av Aglaja (spilt av Olga Dibtseva) datteren til en grunneier - hvis mester (spilt av Oleg Komarov) benåder Grisja. I virkeligheten er hele landsbyen på 1800-tallet egentlig en dyktig produksjon satt opp av Anastasija og psykologen Lev Arnoldovitsj - utført med Pavels penger. Målet med prosjektet er å fullstendig endre Grisjas syn på verden rundt ham og seg selv. De holder øye med hver eneste bevegelse han gjør. Prosjektet er ingen en perfekt gjenskaping av Russland fra 1860-tallet. Men fordi Grisja er alt for uvitende om grunnleggende russisk historie til å legge merke til de mange anakronismene rundt ham, blir ikke prosjektet deres truet.
Manus-forfatteren planlegger at Grisja snart skal innlede en affære med Aglaja. Men Grisja ser ikke ut til å sympatisere med situasjonen til en ung kvinne som snart blir tvunget til å gifte seg med en eldre, velstående grunneier. Pavel, som ikke ser noen fremgang i Grisjas holdning, blir irritert og planlegger å si opp hele prosjektet. Prosjektet reddes imidlertid uventet: Grisja bemerker ved et uhell at landsbyjenta Liza (spilt av Aleksandra Bortitsj) ser ut til å ha på seg moderne undertøy, og han forsøker å se under skjørtet hennes. Men Grisja legger merke til reaksjonen til de rundt ham, og innser plutselig at han har gått for langt. Han innser for første gang at andre menneske kan bli fornærmet av ham, og han ber om tilgivelse. Den forbløffede Pavel samtykker derfor å fortsette prosjektet.
De lager en plan som de håper å forandre Grisjas holdning på: Den gylne horde skal invadere Russland, og kidnappe Liza. Først går Grisja tilbake til sine egoistiske, feige væremåte - og han stikker av, i stedet for å slåss for å redde sin kjære. Men han kommer tilbake kort tid senere, for å ri sin vei sammen med Liza. Grisja klarer å kommer seg deretter til en bensinstasjon. Men før han kan forstå hva som egentlig har skjedd, får han sovemedisin og sovner. Når han våkner igjen, blir han fortalt at han har ligget i koma i tre måneder. De påstår at det ikke finnes noen livegenskap lenger, og heller ingen landsby. Mens Grisja innser at Liza aldri var ekte heller, og han blir deretter alvorlig deprimert.
Axel Springer
Axel Cäsar Springer (født 2. mai 1912 i Hamburg-Altona, død 22. september 1985 i Berlin) var en tysk mediemagnat og eier av det konservative Axel Springer Verlag (nå Axel Springer). Han utga blant annet boulevardavisen Bild-Zeitung og den seriøse avisen Die Welt.
Springer var sønn av forleggeren Hinrich Springer, og gikk i lære som typograf i farens forlag, Hammerich & Lesser Verlag, før han jobbet i nyhetsbyrået Wolff og avisen Bergedorfer Zeitung. Fra 1934 hadde han ulike redaktørstillinger i to Hamburg-aviser. Han giftet seg med kjøpmannsdatteren Martha Else Meyer fra Hamburg i 1933, og de fikk en datter, Barbara, samme år. Meyer hadde jødisk mor, og de ble skilt i 1938. Springer ble erklært tjenesteudyktig og fritatt for verneplikt under andre verdenskrig. Han giftet seg for andre gang i 1939, med Frieda Berta Holm. Sønnen Axel Springer jr., som ble en kjent sportsfotograf og sjefredaktør i farens avis Welt am Sonntag, ble født i 1942.
I 1945 fikk Springer og hans far raskt trykkelisenser av den britiske okkupasjonsmakten i Hamburg, og begynte å bygge opp forlagsimperiet. Axel Springer Verlag ble grunnlagt i 1946, og de følgende årene grunnla eller overtok bedriften en rekke magasiner og aviser, blant dem Hör Zu!, Hamburger Abendblatt, Bild og Die Welt. Springer giftet seg for tredje gang i 1953, med Rosemarie Springer, som var kjent som dressurrytter og OL-deltager. På slutten av 1950-tallet overtok Springer også forlaget Ullstein. Springer giftet seg for fjerde gang med Helga Alsen Ludewig-Sarre i 1962.
Springer var selv sterkt konservativ og antikommunistisk innstilt. I 1967 begynte omfattende demonstrasjoner og protester fra venstreorienterte studentorganisasjoner mot Springer-pressen, som i deres øyne formidlet et borgerlig og verdikonservativt verdens- og politikkbilde og aktivt bekjempet kommunismen og den utenomparlamentariske opposisjon ledet av Rudi Dutschke. Protestene kulminerte med terrororganisasjonen Rote Armee Fraktions bombeangrep mot Springers Hamburg-kontorer, hvor 17 medarbeidere ble skadet. Forfatteren Heinrich Böll kritiserte Springer-pressen i sin roman Katharina Blums tapte ære.
Axel Springer var i 1980 en av grunnleggerne av en konservativ interesseorganisasjon og av Bürgeraktion Demokraten für Strauß, som støttet Franz-Josef Strauss som kansler ved det føderale valget.
Springer hadde etter hvert som truslene og protestene sto på som verst behov for et tilfluktsted. Han bygget en hytte på et bortgjemt sted i fjellet på Stranda på Sunnmøre, hvor han dro i all hemmelighet. Springer kom til Ålesund flyplass med privatfly og hadde med livvakter.
Springer var sist gift med en av de tidligere barnepikene i Springer-huset, Friede Springer. Hun leder idag konsernet. Springer forpliktet arvingene til ikke å selge noe før 2015.
Gregorsmesse
Gregorsmesse (også kalt Gregorius ridder, Gregusmesse eller Groårsmesse) er en tradisjonell katolsk kirkehøytid til minne om pave Gregor I den store (ca. 540–604). Han ble tidligere minnet på sin dødsdag 12. mars, men da denne dagen faller i fastetiden, ble hans minnedag ved kalenderreformen i 1969 lagt til 3. september, dagen for hans bispevielse i 590.
St. Gregor er ofte framstilt med en bok og en fjærpenn, og en due på skulderen. Det var forskjellige primstavmerker for dagen 12. mars: halvkors, ris, rokk, bok (ofte feiltolket som åkerteiger) eller en fugl. Denne fuglen skulle sikkert forestille en due, men i den norske folketroen ble den oppfattet som en kråke. Kråka trakk gjerne innover i landet på denne tiden, og dette ble ansett som et sikkert vårtegn. Et kjent rim om kråka lyder: «Gregorsmesse må de venta meg, Marimess kjem eg visst, kjem eg ikkje før Sumardagen, då skal eg koma om det er på ein stav!»
Gregorsmesse ble gjerne ansett som vårjevndøgn. Et rim kjent fra hele Norge er «Gregors tid, natt og dag like vid». Fra denne dagen skulle en ikke lenger tenne lys om kvelden. Noen steder var det vanlig at fattige barn gikk gregoriusbrud eller gregoriusbrudgom denne dagen. De kledde seg ut i brudeklær og gikk fra gård til gård og ba om almisser.
Var det sønnavind denne dagen kunne en vente et godt år.
Blodgassanalyse
Blodgassanalyse er en medisinsk prøve, hvor arterielt blod tas fra egnet sted, og analyseres for å bestemme blodets pH, og mengden av oksygen, karbondioksid og bikarbonat. I tillegg vil ofte blodets innhold av elektrolytter kunne bestemmes.
Prøvetagning og analyse
Blodgassanalyse krever arterielt blod, i motsetning til «vanlige» blodprøver som tas i venøst blod. Vanligvis brukes radialis-arterien (puls-arterien på håndleddet) eller arterien i lysken. Prøven tas med en spesiell sprøyte som inneholder heparin, slik at blodet ikke koagulerer, og bør analyseres med en gang.
Prøven analyseres ved en maskin som bestemmer pH, partialtrykket av oksygen (pO2) og karbondioksid (pCO2), samt bikarbonat (HCO3-) og oksygenmetningen. Enkelte maskiner kan også bestemme mengden laktat, natriumioner (Na+) og kaliumioner (K+) i prøven.
Tolkning
Ved bestemmelse av pH ser en om pasienten har en acidose (lav pH) eller alkalose (høy pH).
Partialtrykket av karbondioksid (pCO2) brukes gjerne som et estimat av lungenes funksjon. For høyt pCO2 kan indikere at pasientens lungefunksjon ikke er tilstrekkelig, mens for lav pCO2 for eksempel ses når testpersonen hyperventilerer. Kombinasjonen lav pH ( pH < 7,35) og høy pCO2 kalles respiratorisk acidose, mens høy pH (pH > 7,45) og lav pCO2 kalles respiratorisk alkalose.
Bikarbonatunderskudd eller -overskudd kalles henholdsvis metabolsk acidose og metabolsk alkalose. Ofte brukes den målte verdien omregnet til base excess (BE), hvor den målte verdien av bikarbonat angis som et relativt overskudd (BE > 3) eller underskudd (BE < −3) i forhold til kroppens normale mengde. En metabolsk acidose vil da sees som kombinasjonen pH< 7,35 og BE < −3, mens en metabolsk alkalose kjennetegnes av pH > 7,45 og BE > 3.
Siden respirasjonen hos mennesket hovedsakelig styres av mengden CO2 i blodet, er vurderingen av partialtrykket til oksygen (pO2) ofte av liten interesse, selv om det selvfølgelig kan si noe om pasienten har for lite oksygen (hypoksi). For pasienter som trenger oksygentilskudd er det viktig å bestemme pO2, både som mål på at pasienten får nok oksygen, men også for å unngå at vedkommende får for mye.
Referanseområder
Dette er de vanligste referanseområdene ved blodgassanalyse i Norge, men det er verdt å merke seg at normalområdet kan variere mellom ulike analysemetoder.
Ha Hong-sun
Ha Hong-sun (født 1. juni 1991 i Seoul) er en sørkoreansk skøyteløper som deltok i hurtigløp under Vinter-OL 2010 i Vancouver i Canada i øvelsene 1500 meter herrer og lagtempo.
Kjetil Svanemyr
Kjetil Svanemyr (født 14. november 1959). Journalist i forskjellige aviser og redaktør i Folldals Marked fra 2004 til 2012. Tidligere hundekjører og fjellklatrer. Han var blant annet med på den første norske vinterbestigningen av Trollveggen (Svenskeruta 1980 sammen med Hans Christian Doseth og Håvard Nesheim), og den første vinterbestigningen av Jubileumsveggen i Hurrungane i 1979 (sammen med Hans Christian Doseth, Ulf Geir Hansen og Finn Dæhli).
Sverige under EM i svømmesport 2018
Sverige deltok under EM i svømmesport 2018 i Glasgow i Storbritannia fra 3. til 12. august 2018.
FLK «Antarctic» (1913)
FLK «Antarctic» (II) var et flytende hvalkokeri tilhørende det norske selskapet A/S Antarctic med disponent Anton von der Lippe i Tønsberg. Skipet ble bygget ved Swan, Hunter & Wigham Richardson Ltd i Sunderland og overlevert rederiet Eagle Oil Transport Co i 1913 som oljetankeren DS «San Gregorio», tilhørende en serie på fem tankskip. I 1926 ble hun solgt til A/S Rosshavet (Johan Rasmussen og Magnus Konow) i Sandefjord for ombygging til hvalkokeri.
FLK «C. A. Larsen»
DS «San Gregorio» ble i 1926 ombygget til hvalkokeri med opphalingsslipp i baugen ved Fredrikstad Mekaniske Verksted og omdøpt FLK «C. A. Larsen». Hun er oppkalt etter kaptein Carl Anton Larsen som døde under fangst i Rosshavet i 1924. Søsterskipet DS «San Patricio» ble ombygd til hvalkokeriet «Southern Princess» for Chr. Salvesen tre år senere.
«C. A. Larsen» var den første store oljetankeren som ble ombygd til hvalkokeri, med en kapasitet på 60 000 fat hvalolje. Plassering av opphalingsslipp i baugen ble gjort for å omgå patentet på den aktermonterte opphalingsslippen. Dette fungerte imidlertid ikke særlig tilfredsstillende og ble ikke kopiert ved andre ombygginger.
«C. A. Larsen» ble satt inn i lisensiert fangst sammen med selskapets andre kokeri «Sir James Clark Ross» i Rosshavet. Den 21. februar 1928 gikk en fullastet «C. A. Larsen» på et skjær ved Paterson Inlet på Stewart Island, en base Rosshavets hvalbåter benyttet for sommeropplag. Hun klarte å komme av grunn for egen maskin og ble midlertidig istandsatt. Etter endt sesong gikk hun i tørrdokk i Port Chalmers for reparasjon.
I 1936 ble «C. A. Larsen» med seks hvalbåter leid ut på totalbefraktning for fire år til tyske Margarine-Verband gjennom selskapet A/S Blaahval ved disponent Jørgen Krag. Utleieordningen var et resultat av at det etter 1935 var blitt forbudt å selge norske hvalkokerier til utlandet.
I mai 1940 ble «C. A. Larsen» beslaglagt av den tyske Kriegsmarine og hun ble benyttet som depotskip i Norge under hele krigen.
FLK «Antarctic»
Den 1. juni 1945 ble «C. A. Larsen» tilbakelevert den norske stat og deretter solgt til selskapet A/S Antarctic ved Anton von der Lippe i Tønsberg. Hun ble reparert og utrustet ved Framnæs Mekaniske Værksted og omdøpt FLK «Antarctic». Etter å ha fanget i Sørishavet fra 1945 til 1952, ble «Antarctic» ombygd til tankskip ved Kieler Howaldtswerke. Allerede to år senere ble hun solgt for opphugging i Hamburg.
Lily & The Gigolos
Lily & The Gigolos er et norsk band som ble startet i Kristiansand i 1981 og oppløst i 1987. Bandet besto av Bente-Lill «Lily» Viste (vokal), Harald Hempel (gitar), Jarle Johansen (bass) og Kay Rune Rasmussen (trommer).
Lily & The Gigolos' første plateutgivelse var LP-en Secrets i 1984. De hadde en hit med A-siden fra 12-tommerssinglen Listen To The Radio/Let It Be Now. Før sin egen platedebut medvirket gruppen med sporet The Worst Enemy på samleplaten Noe Godt Fra Sør, som ble utgitt i 1981.
Bandets sound er beskrevet som «stemningsfylt» med «store arrangementer», med inspirasjon fra grupper som Japan, Simple Minds, Siouxsie and the Banshees og U2.
Lily & The Gigolos ble oppløst i 1987.
Undersøkelseskommisjonen av 1945
Undersøkelseskommisjonen av 1945 var en granskningskommisjon nedsatt av Stortinget i 1945 for å granske sivile og militære myndigheters handlinger i 1940. Ifølge mandatet skulle kommisjonen «undersøke Stortingets, Regjeringens, Høyesteretts, Administrasjonsrådets og sivile og militære myndigheters forhold før og etter 9.4.1940». Kommisjonen ble ledet av høyesterettsadvokat Gustav Heiberg, andre medlemmer var Arnold Holmboe, professor Ole Hallesby, jurist (senere høyesterettsdommer) Ernst Fredrik Eckhoff, Nils N. Thune (jurist, fylkesmann) og historikerne professor Arne Bergsgård, professor Sverre Steen og Helge Sivertsen.
Fem innstillinger med totalt ni bilag ble offentliggjort høsten 1946. Kommisjonen kritiserte regjeringen, spesielt utenriksminister Halvdan Koht, presidentskapet og stortingsrepresentantene. Administrasjonsrådet ble godtatt, mens Høyesteretts opptreden fikk full anerkjennelse. Kommisjonens rapporter danner basis for forståelsen av hva som skjedde på norsk side ved den tyske invasjonen i 1940.
Innstillingen ble behandlet av Stortingets protokollkomité som ikke innstilte på tiltale om riksrett mot statsminister Nygaardsvold, utenriksminister Koht eller forsvarsminister Ljungberg. Odelstinget behandlet saken høsten 1948, og etter en fem dager lang debatt ble det enstemmig vedtatt at de tre ikke skulle stilles for riksrett.
Joe DeLoach
Joseph Nathaniel «Joe» DeLoach (født 5. juni 1967 i Bay City, Texas) er en tidligere amerikansk friidrettsutøver. Under OL 1988 i Seoul ble han olympisk mester på 200 meter.
DeLoach begynte med amerikansk fotball, men gikk etter hvert over til friidrett og sprint. Han trente ved University of Houston, slik også bl.a. Carl Lewis hadde gjort før ham.
DeLoach deltok bare i ett stort internasjonalt stevne, OL 1988 i Seoul. Under de amerikanske uttakskonkurransene, de såkalte Trials, vant han 200 meter foran lagkameraten fra Santa Monica Track Club, Carl Lewis. DeLoach forsøkte også å kvalifisere seg til 100 meter, men måtte ta til takke med en 5.-plass.
DeLoach nådde aldri opp på samme nivå igjen. Han forsøkte å kvalifisere seg til OL 1992 i Barcelona, men skader satte en stopper for forsøket. Deretter la han opp som aktiv utøver.
Ziridene
Ziridene (arabisk: ; az-Zīryūn) var et sanhaja-berbersk dynasti som opprinnelig kom fra det som i dag er Algerie og som hersket over deler av Nord-Afrika i nesten to århundrer, først som vasaller for fatimidene og siden uavhengig, før de ble svekket av Banū Hilāl og endelig ødelagt av almohadene. Deres hovedstad var først i Ašīr og siden i al-Qairawān og al-Mahdiya, som alle ligger i dagens Tunisia.
Leif Ivar Kristiansen
Leif Ivar «Leifen» Kristiansen (født 22. oktober 1959 i Trondheim) er en lederskikkelse i Hells Angels i Norge.
Ziridene
Ziridene hersket også over Taifaen Granada i al-Andalus fra 1013 til 1090, og de tjente også som guvernører for andre muslimske riker i Spania, slik som Málaga.
Ḥammādidene hadde også sitt opphav i ziriddynastiet.
Leif Ivar Kristiansen
I 1999 uttrykket han åpent støtte til Young Guns-leder Shahid Rasool i forbindelse med en straffesak mot Rasool og avslørte samtidig til media at de som kriminelle samarbeider.
Formosotoxotus
Formosotoxotus er en slekt av biller som tilhører familien trebukker (Cerambycidae).
Ephraim Longworth
Ephraim Longworth (født 2. oktober 1887 i Haliwell i Bolton i England, død 7. januar 1968) var en engelsk fotballspiller for Liverpool FC tidlig på 1900-tallet. Han startet sin karriere i Bolton Wanderers som var en amatørklubb langt nede i divisjonsystemet på den tiden men gikk senere til Clapton Orient(Har senere byttet navn til Leyton Orient). Det var her Liverpool manager Tom Watson første gang oppdaget hans potensial og i 1910 kom han til Liverpool og gjorde sin debut mot Sheffield United på Bramall Lane den 19. september. Han spilte 370 kamper for Liverpool uten å lage ett mål. Han fikk 5 landskamper for og var den første Liverpool spilleren som fikk være kaptein på landslaget. Han vant ligatittelen med klubben i 1921-22 og 1922-23. Han la opp i 1928 men etter det var han en tid i Liverpool med en trenerrolle.
27 høydepunkter
27 høydepunkter er et samlealbum med Arne Bendiksen, utgitt i 1997.
Andy Bown
Andy Bown (født 27. mars 1946) er en engelsk musiker. Han er et av medlemmene i den britiske rockegruppa Status Quo. I Status Quo spiller han tangentinstrumenter, munnspill og gitar.
Før han ble med i Status Quo spilte han bl.a. i The Herd.
Vikja i Viksdalen
Vikja (Viken) er sentrum i bygden Viksdalen i Sunnfjord kommune, Vestland fylke. Vikja ligger ved den nordøstlige enden av Viksdalsvatnet. Her ligger Viksdalen skule, barnehage, dagligvarebutikk med postfunksjon, bibliotek, frisør, bankfilial og Viksdalen kirke.
Fylkesvei 613 går igjennom sentrum, det er 39 km til kommunesenteret Førde og 25 km til Sande.
Begrepet Vikja blir ofte benyttet for hele strekningen fra Vikja sentrum til Roska, da som en av grendene i bygden Viksdalen. De andre er Råheimsdalen, Eldalsdalen og Strand.
Panevėžys fylke
Panevėžys fylke er ett av ti fylker i Litauen. Det ligger i landets nordøstligste del, og grenser til Latvia i nord, Utena fylke i sørøst, Vilnius fylke og Kaunas fylke i sør og til Siauliai fylke i vest. Fylket har 238,802 innbyggere (2014).
Panevezys-området er kjent for sin linproduksjon og for sykkelsport. I Panevezys by ligger «Lille Sunnmøre», et fabrikkområde med utflyttede norske møbelbedrifter. Pasvalys kommune lenger nord har i mange år hatt en vennskapsavtale med Drangedal kommune.
Byene Birzai og Rokiskis er verdt å besøke, med vakre slott og velholdte gamlebyer. Birzai har også en tradisjon for lokal ølproduksjon.
Lebanon
Lebanon kan vise til:
MPM
MPM kan referere til:
Vivendi
Vivendi SA er et fransk medie- og kommunikasjonskonglomerat, med aktiviteter innen musikk, fjernsyn, publisering, telekommunikasjon, videospill og internett. Vivendi hadde sterk vekst gjennom oppkjøp av selskaper i perioden 1999–2001. I 2002 sprakk så «boblen», Vivendi endte opp med et underskudd på 23,6 milliarder euro, og selskapet måtte selge unna mange underselskaper, deriblant Vivendi Universal Entertainment, som gikk inn i som en del av NBCUniversal.
Historie
Grunnlagt i Paris i 1853 begynte Compagnie Générale des Eaux (CGE) med å forsyne Paris og andre byer rundt i Europa med vann. Ved slutten av 1990-årene hadde CGE vokst til et stort multinasjonalt selskap med 235 000 ansatte. Virksomheten omfattet ett bredt spekter av konstruksjon- og ingeniørtjenester, men også eiendomsutvikling, energi og kommunikasjon.
Det første store skrittet innenfor mediebransjen var i 1983 da CGE gikk sammen med Havas media group i å starte betaltvselskapet Canal+, senere fikk CGE aksjemajoriteten i Havas-gruppen. Utover 1990-tallet satset CGE på kommunikasjonssektoren og i 1998 ble det omdøpt til Vivendi. Eiendoms- og konstruksjonsdelen av selskapet ble utskilt som et eget selskap – Veolia Environnement.
Veien var nå klar til en kraftig ekspansjon inne medie- og kommunikasjon. Første oppkjøp var det store programvareselskapet Cendant Software. I 2000 slo Vivendi seg sammen med en annen gjøkalv, det kanadiske selskapet Seagram som eide filmselskapet Universal Studios. Det nye selskapet fikk navnet Vivendi Universal, verdien på selskapet ble da anslått til 34 milliarder dollar.
Dette var i børsboblens tid med lett tilgang på risikovillig kapital og Vivendi fortsatte å bruke penger på nye selskaper. Da det hele sprakk i 2002 satt selskapet igjen med en nettogjeld på 12,3 milliarder euro og et underskudd på 23,3 milliarder. For å berge selskapet måtte flere underselskaper selges ut på et lite gunstig tidspunkt, deriblant Universal Studios som gikk inn i det nydannede NBCUniversal
Vtorzjenije
Vtorzjenije (originaltittel: Вторжение) er en russisk film fra 2020, regissert av Fjodor Bondartsjuk.
Handling
Historien finner sted tre år etter hendelsene i Pritjazjenije. Julija (spilt av Irina Starsjenbaum) som ble reddet fra å død ved hjelp av utenomjordiske teknologi, har uvanlige evner på grunn av dette. Jenta har blitt gjenstand for forskning utført i hemmelige laboratorium som er underlagt det russiske Forsvarsdepartementet.
Men Julijas nye evner tiltrekker seg ikke bare mennesker på jorden. Kreftene blir også en trussel mot utenomjordiske sivilisasjoner, og på grunn av dette er jorden truet med invasjon fra romvesener. Men Khekon (fra den forrige filmen) er også tilbake for å redde henne.
Tom Bråthen (1983-album)
Tom Bråthen er et musikkalbum med Tom Bråthen, utgitt i 1983.
Peter Andreas Brandt
Peter Andreas Brandt (født 14. juni 1792 i Trondheim, død 20. september 1862 i Brasil) var en norsk tegner og maler. Han reiste til Brasil i 1834 der han arbeidet sammen med den danske naturhistorikeren Peter Wilhelm Lund i byen Lagoa Santa i delstaten Minas Gerais. Brandt illustrerte Lunds funn i forbindelse med utgravninger i dryppsteinshuler. Han vendte aldri tilbake til Norge.
Konsensus
Konsensus har to vanlige betydninger. Den ene er en generell enighet blant medlemmer av en bestemt gruppe eller sammenslutning der hver av dem bidrar i et visst monn ved beslutnings- og oppfølgingsprosesser. Den andre er en teori og en praksis for å oppnå slik enighet (for informasjon om praksisen for å oppnå formell konsensus, se Konsensusbasert beslutningsprosess).
Peter Andreas Brandt
Før avreisen hadde Brandt grunnlagt det norske ukebladet Skilling-Magazin.
Konsensus
Oppnåelse av konsensus fordrer seriøs behandling av ethvert medlems alvorlig mente betraktninger. Så snart en beslutning er fattet, er det viktig å stole på medlemmenes klokskap når vedtaket skal gjennomføres. I idealtilfellet vil de som ønsker å gjennomføre et tiltak ønske å høre dem som er imot det, fordi de regner med at den påfølgende debatten vil forbedre konsensus. I teorien vil tiltak uten avklaring av veloverveid opposisjon være sjeldent forekommende og gjennomført med oppmerksomhet for å minimalisere skade på personlige relasjoner.
Kjempeskink
Kjempeskink er den største av alle skinker, og kan ha en kroppslengde på 35 cm.
Konsensus
Konsensus som kollektiv tenkning
En nært tilsvarende frase kunne være en gruppes «kollektive oppfatning» hvis man tar høyde for at en betydelig grad av variasjon blant individer fremdeles kan forekomme, og ikke minst i de tilfeller hvor individuell forpliktelse til å følge opp beslutningen med handlinger er nødvendig, vil denne varianten stadig være av betydning. Det foregår en betraktelig debatt om, såvel som forskning på, både kollektiv intelligens og konsensusbaserte beslutningsprosesser.
Kjempeskink
Hos øgler finnes de største artene som regel på isolerte øyer uten rovdyr. Dette gjelder også kjempeskinken, som hører hjemme på Salomonøyene. De fleste skinker lever skjult på marka, eller til og med nedgravd. Kjempeskinken lever derimot oppe i trær, og har gripehale for bedre å kunne holde seg fast til greiner. Den er nattaktiv, og eter bare planter.
Konsensus
Konsensus som kollektiv tenkning
Denne artikkelen fokuserer strikt på den abstrakte forestillingen om konsensus, ikke på de praktiske implikasjoner for politikk eller økonomi der oppfølgende tiltak er påkrevet.
Konsensus involverer som oftest samarbeid framfor kompromiss. Framfor at en oppfatning gis tilslutning av et flertall, føres parter med ulike interesser sammen (ofte med tilrettelegging) inntil en konvergent avgjørelse vokser fram. Dersom dette gjøres på en rent mekanisk måte, kan det lede til simpel byttehandel – vi vil gi avkall på dette dersom dere ofrer det. Genuin konsensus krever typisk sett mer innsats på å utvikle relasjonene mellom de interesserte parter med ulikt syn på saken, slik at de arbeider sammen for å oppnå avgjørelser basert på villig samtykke.
Modeller for konsensus
En alternativ, kvalitativ, matematisk beskrivelse er å si at det foreligger en gjentagende prosess i (m+n)-dimensjonalt parameterrom, begynnende fra de første gjetninger på hva løsningen kan være i (m)-dimensjonalt parameterrom, og som prøver å konvergere for å finne en felles beslutning i (m+n)-dimensjonalt parameterrom.
En kritikk av slik modellering er at oppfatningene eller avtalene kun er teoretiske, og at styrken eller graden av overbevisning slik den er målt ikke er nært korrelert med villigheten hos et gitt individ til å gjennomføre tiltak. Innen direkte aksjon-politikk blir konsensus kontinuerlig prøvet gjennom å be dem som samtykker om umiddelbart å plassere sine fysiske legemer i risikosonen, for på den måten å demonstrere at de forplikter seg til å etterleve en konsensus. Miljøvernbevegelsen, fredsbevegelsen og arbeiderbevegelsen har historisk sett avkrevd slik demonstrasjon av forpliktelse. Enkelte har sett med forakt på ethvert forsøk på formelle modeller eller metoder, men andre har utstedt omfattende dokumentasjon på såvel formelle som uformelle konsensusbaserte beslutningsprosesser.
Vanligvis er nytteverdien av formelle modeller for konsensus avgrenset til situasjoner der oppfølgende tiltak er gjenstand for tett og sentralisert kontroll, for eksempel i et militært hierarki eller en gruppe av likeartede dataprogrammer som kjøres på maskinvare som den har absolutt kontroll over. Selve forestillingen om konsensus er trolig nokså annerledes når en betrakter handling av en gruppe uavhengige virkende mennesker sett i forhold til handlingene til dem som følger ordre og har forpliktet seg til å etterfølge dem uten å mukke eller utsettes for alvorlig skade eller utvisning for den minste ulydighet.
I demokrati
Som dette eksemplet antyder er konseptet om konsensus et særlig viktig et i forbindelse med samfunn og styreform, og det danner en hjørnesten i konseptet om demokrati. Demokrati i sin råeste form, direkte demokrati, har blitt kritisert av et betydelig antall akademikere helt siden Platons dager såvel som tilhengere av republikanske prinsipper og omtales tidvis som «flertallsdiktatur», noe som innebærer at en av samfunnets fraksjoner dominerer andre fraksjoner, muligens gjennom undertrykking.
Andre argumenterer igjen med at dersom et demokrati etterfølger konsensusprinsippene og blir et rådgivende demokrati, kan dominering fra partier eller fraksjoner minimaliseres, og avgjørelser vil bli mer representative for hele samfunnet. Også dette drøftes inngående i artikkelen om konsensusbaserte beslutningsprosesser som gir mange eksempler på de avveininger og forskjellige tester for konsensus som benyttes i reelle samfunn og statsdannelser.
Ulemper
Nærings- og politiske analytikere har pekt på en rekke problemer med konsensusbaserte beslutningsprosesser. Et for strikt krav om konsensus kan i praksis gi en liten minoritetsgruppe som handler utfra egeninteresser en effektiv vetomakt over avgjørelser som tas. Beslutninger som fattes gjennom konsensus kan ta uhorvelig lang tid å få gjennomført og dermed bli et uholdbart verktøy for presserende saker, for eksempel utøvende beslutninger. I noen tilfeller vil konsensusbaserte beslutningsprosesser anspore gruppetenk, en situasjon hvor folk endrer sine meninger slik at de gjenspeiler det de tror andre ønsker at de skal tenke, noe som fører til en situasjon der en gruppe fatter en beslutning som ingen av deltakerne i gruppen anser som vis. Det kan også føre til at noen få dominerende individer foretar alle avgjørelser. Avslutningsvis kan konsensusbaserte beslutningsprosesser mislykkes i en situasjon der det faktisk ikke er mulig å få til noen enighet, der interessene er uforlikelige.
Selv om hvert av disse scenarioene kan gjøre det vanskeligere å oppnå konsensus, finnes det en mengde måter man kan avdempe hvert av dem med. Bekymringen om at det tar lenger tid å oppnå konsensus har i mange tilfeller vist seg å være en faktor som lar seg overvinne gjennom effektiv tilrettelegging og gruppeprosesser (se Eksempler på konsensusbaserte beslutningsprosesser).
Eksempler innenfor data
I informatikk er konsensus et problem knyttet til distribuert databehandling der en gruppe noder må oppnå enighet om en enkelt verdi. Oppnåelse av konsensus er et utfordrende problem i distribuerte systemer, særlig når antallet noder vokser eller reliabiliteten til koblingene mellom noder avtar.
En del wiki-programvare kan brukes som infrastruktur til å oppnå konsensus innenfor et prosjekt.
«Konsensus» kan også referere til Konsensus-teoremer innenfor boolsk algebra.
Eksempler på non-konsensus
Det kan være interessant å merke seg at fagfellevurderingsprosessen i de fleste vitenskapelige tidsskrifter ikke benytter seg av en konsensusbasert prosess. Bedømmere avgir sine meninger individuelt og det er ingen sterke forsøk på å nå en gruppeoppfatning.
Bendigo
Bendigo er en by i Australia, og ligger 153 km nord nordvest av Melbourne. Byen ble grunnlagt i 1840, og vokste sterkt fra 1851. Det har blitt funnet store mengder gull i byen. Bendigo er kjent for gullrushet og viktoriansk arkitektur.
Jordsmonnet er utmerket for dyrking av jordbruksprodukter. Byen har i tillegg flere fabrikker, som blant annet produserer tekstiler og forskjellige metaller.
C.F. Hansen (politiker)
Christian Frederik Hansen (født 29. november 1788, død 22. juni 1873) var en dansk jurist, offiser og politiker.
C.F. Hansen var krigsminister i flere regjeringer fra 1848 til 1865:
Akkani
Akkani er et samfunn av urfolk som ble gjenskapt i 2002 i det østlige Russland. Akkani ligger på kysten mot Beringhavet mellom bebyggelsene i Lavrentiya og landsbyen Lorino i Tsjukotka-distriktet. Det gjenoppbygde samfunnet er basert på tradisjonelt håndverk og jakt og fiske.
Bestiarium
Allegoriske forestillinger
Et bestiarium eller Bestiarum vocabulum er en samling med middelaldertekster som i allegorisk form skildrer dyr som handler etter menneskelige vurderinger med den hensikt å gjøre tydelig hva som rett og hva som galt, «godt» og «ondt». Den moralske lærdommen reflekterte en tro på at verden i seg selv var Guds Ord, og at alt levende hadde sin egen spesielle mening. Eksempelvis var det en tro at pelikanen rev opp sitt eget bryst for å skaffe sitt eget avkom blod som føde, og det ble betraktet som en levende representasjon på Jesus. Bestiarium er således også en henvisning til det symbolske språket som dyrelivet representerte i kristne kunsten og litteraturen.
Bestiarier var spesielt populære i England og Frankrike rundt 1100-tallet og var hovedsakelig sammenstillinger av tidligere tekster. Det eldste bestiariet i den form som senere ble popularisert var et anonymt gresk manuskript kalt for Physiologus. Det er for det meste saklig beskrivende, men omfatter også fantastiske beskrivelser av fabeldyr, men for middelaldermenneskene eksisterte drager, enhjørninger, kentaurer og fauner som virkelige vesener. Verket er i seg selv en sammendrag av antikkens kunnskap og visdom om dyr i skriftene til klassiske forfattere som Aristoteles’ Historia Animalium, og ulike verker av Herodot, Plinius den eldre, Gaius Julius Solinus, Claudius Aelianus (Aelian) og andre.
Aberdeen-bestiariene er noen av de mest kjente, med over 50 manuskripter som er blitt bevart for ettertiden.
Moderne bestiarier
I moderne tid har kunstnere som Henri de Toulouse-Lautrec og Saul Steinberg skapt sine egne bestiarier. Jorge Luis Borges skrev et samtidsbestiarium, El libro de los seres imaginarios (Boken om innbilte vesener, 1957), som han senere utvidet. Borges' bestiarium kom deretter i en engelsk utgave som Borges utarbeidet i samarbeid med oversetteren, med beskrivelser av 120 mytologiske dyr fra bestiarier, folkeminne og ulike litterære kilder. Nicholas Christophe skrev i 2007 en roman ved tittelen The Bestiary som beskrev en ung manns anstrengelser etter å etterspore verdens mest komplette bestiarium. Forfattere av fantastisk litteratur har alltid vært tiltrukket av fantasifulle dyr beskrevet i mytologien, eventyr og bestiarier.
KG Young Boys
KG Young Boys var en norsk innebandyklubb med utspring på Kristelig Gymnasium (KG) i Oslo. Klubben er en forløper til dagens innebandyavdeling i Sagene IF.
Klubben ble stiftet i sesongen 1990/91 og besto i utgangspunktet av elever fra KG. Klubbens offisielle navn var KGYB etter at Norges Idrettsforbund ikke godkjente navnet KG Young Boys fordi det ikke var kjønnsnøytralt.
Klubben var en av de første innebandyklubbene i Oslo og i Norge. I startfasen var det ikke noe organisert seriespill i innebandy. Klubben spilte derfor en stort sett treningskamper mot lag i området, blant annet Handelskameratene (fra Handelsgym) og Romsås IBK. Disse kampene ble spilt i gymsaler da ingen av klubbene hadde tilgang til kommunale haller. Klubben deltok også i en rekke uoffisielle turneringer, inkludert det uoffisielle NM i 1991.
Klubben hadde også et sterkt damelag: KG Young Girls.
Klubbens siste sesong var sesongen 1991/92 der de deltok i seriespill for første gang og de vant 2.divisjon i Oslo. Dermed rykket KGYB opp til 1.divisjon. Underveis denne sesongen ble det også rekruttert noen spillere fra bandylaget til Sagene IF.
Da flertallet av spillerne var russ i 1992 ble klubben slått sammen med Grefsen IBK og sammen byttet de navn til Sagene IBK, da flere av spillerne i begge klubbene var aktive i både fotball og bandy i Sagene IF. Etter en liten periode som Sagene IBK gikk klubben inn i Sagene IF.